***პროექტი***

**საქართველოს იუსტიციის უმაღლესი საბჭოს**

**დ ა დ გ ე ნ ი ლ ე ბ ა**

**მოსამართლის მიერ შესაძლო დისციპლინური გადაცდომის ჩადენის ფაქტზე**

**საჩივრის ფორმის დამტკიცების შესახებ**

**მუხლი 1.**

„საერთო სასამართლოების შესახებ“ საქართველოს ორგანული კანონის 755 მუხლის მე-2 პუნქტის შესაბამისად, დამტკიცდეს მოსამართლის მიერ შესაძლო დისციპლინური გადაცდომის ჩადენის ფაქტზე საჩივრის ფორმა თანდართული სახით.

**მუხლი 2.**

ეს დადგენილება ამოქმედდეს გამოქვეყნებისთანავე.

გიორგი მიქაუტაძე

საქართველოს იუსტიციის

უმაღლესი საბჭოს მდივანი

**განმარტებითი ბარათი**

**„მოსამართლის მიერ შესაძლო დისციპლინური გადაცდომის ჩადენის ფაქტზე საჩივრის ფორმის დამტკიცების შესახებ“ საქართველოს იუსტიციის უმაღლესი საბჭოს დადგენილების პროექტზე**

**პროექტის მიღების მიზეზი**

 „საერთო სასამართლოების შესახებ“ საქართველოს ორგანულ კანონში ცვლილების შეტანის თაობაზე“ საქართველოს 2019 წლის 13 დეკემბრის ორგანული კანონის მე-2 მუხლის მე-5 პუნქტის შესაბამისად, საქართველოს იუსტიციის უმაღლესი საბჭოს მიერ მიღებულ იქნა 2020 წლის 31 იანვრის №1 დადგენილება „საქართველოს იუსტიციის უმაღლესი საბჭოს ზოგიერთი გადაწყვეტილების ნორმატიული აქტებისათვის მიკუთვნების თაობაზე“, რომლის შესაბამისად ნორმატიულ აქტებს მიეკუთვნა საქართველოს იუსტიციის უმაღლესი საბჭოს მიერ მიღებული 30 აქტი, მათ შორის საქართველოს იუსტიციის უმაღლესი საბჭოს 2012 წლის 3 ივლისის №1/124 გადაწყვეტილება „მოსამართლის მიერ დისციპლინური გადაცდომის ჩადენის ფაქტზე საჩივრის (განცხადების) ფორმის დამტკიცების შესახებ“. წარმოდგენილი პროექტი ითვალისწინებს აღნიშნული აქტის დამოუკიდებელი ნორმატიული აქტის სახით მიღებას. ამასთან, „საერთო სასამართლოების შესახებ“ საქართველოს ორგანულ კანონში მართლმსაჯულების რეფორმის მე-4 ტალღის ფარგლებში განხორციელებული ცვლილებებით დაიხვეწა მოსამართლის დისციპლინური პასუხისმგებლობის საფუძვლები და დისციპლინური გადაცდომის სახეები. შესაბამისად, პროექტში ასახულია მითითებული ცვლილებები.

**პროექტის მიღებით გამოწვეული საფინანსო-ეკონომიკური შედეგების გაანგარიშება**

პროექტის მიღება არ გამოიწვევს საქართველოს სახელმწიფო ბიუჯეტიდან დამატებითი ასიგნებების გამოყოფას და გავლენას არ მოახდენს საქართველოს სახელმწიფო ბიუჯეტის საშემოსავლო ნაწილზე, სახელმწიფოსთვის არ წარმოშობს ახალ ფინანსურ ვალდებულებებს.

**პროექტის ავტორი და წარმდგენი**

პროექტის ავტორი და წარმდგენია საქართველოს იუსტიციის უმაღლესი საბჭო.